OpenLLM-France/wikimedia huggingface dataset:
# FesticAM

El Festival Internacional de Teatre i Circ Ciutat d'Amposta és un festival de teatre i circ que se celebra a Amposta cada any des del 2014.
Està impulsat per l'Escola de teatre i circ d'Amposta i coorganitzat amb l'ajuntament amb el suport del Departament de Cultura de les Terres de l'Ebre. Pretén esdevenir un espai de referència pel teatre i el circ a les Terres de l'Ebre. Des del juny de 2016 forma part de la Plataforma d'Arts de Carrer que agrupa festivals, fires i mostres tot arreu de Catalunya.
L'edició del 2016 va comptar amb set espectacles de companyies de quatre nacionalitats diferents. L'edició de 2018, amb un pressupost de 60.000 euros, que va ser la cinquena, va obrir amb una actuació de La Fura dels Baus amb 40 persones suspeses a 40 metres d'altura i incorporava instal·lacions de carrer, tallers i exhibicions de circ.

## Referències

* 1 2 P., M. «Arriba el Festival de teatre i circ d'Amposta en la seua edició més internacional». Diari de Tarragona, 06-10-2016 [Consulta: 1r desembre 2018].
* ↑ «La Fura dels Baus, plat fort del Festival Internacional de Teatre i Circ d'Amposta». Vilaweb, 2018 [Consulta: 1r desembre 2018].
* ↑ Berneveu, Leonor «Un espectacle de la Fura dels Baus obrirà el Festival de Teatre i Circ d'Amposta». Setmanari Ebre, 2018 [Consulta: 1r desembre 2018].
* ↑ ACN «L'espectacle 'Dreams', de la Fura dels Baus, obrirà el cinquè Festival Internacional de Teatre i Circ d'Amposta». MesTarragona, 2018 [Consulta: 1r desembre 2018].
# Loriculus

Loriculus és un gènere d'ocells de la família dels psitàcids. En català s'anomenen llorets ratpenats per la seva capacitat, única entre els ocells, de dormir de cap per avall.

## Llista d'espècies

Aquest gènere està format per 13 espècies:
* lloret ratpenat vernal (Loriculus vernalis).
* lloret ratpenat de Sri Lanka (Loriculus beryllinus).
* lloret ratpenat de les Filipines (Loriculus philippensis).
* lloret ratpenat de casquet blau (Loriculus galgulus).
* lloret ratpenat de Sulawesi gros (Loriculus stigmatus).
* lloret ratpenat de les Moluques (Loriculus amabilis).
* lloret ratpenat de les Sula (Loriculus sclateri).
* lloret ratpenat de les Sangihe (Loriculus catamene).
* lloret ratpenat frontdaurat (Loriculus aurantiifrons).
* lloret ratpenat de les Bismarck (Loriculus tener).
* lloret ratpenat de Sulawesi petit (Loriculus exilis).
* lloret ratpenat pitgroc (Loriculus pusillus).
* lloret ratpenat de l'illa Flores (Loriculus flosculus).

## Referències

* ↑ Josep del Hoyo i Nigel J. Collar. Illustrated checklist of the birds of the world. Vol.1, Non passerines, 2014
# Lomaso

Lomaso és un antic municipi italià, dins de la província de Trento. L'any 2007 tenia 1.589 habitants. Limitava amb els municipis d'Arco, Bleggio Inferiore, Dorsino, Dro, Fiavè, San Lorenzo in Banale, Stenico i Tenno.
L'1 de gener 2010 es va fusionar amb el municipi de Bleggio Inferiore creant així el nou municipi de Comano Terme, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Guido Turrini | Llista cívica |
# Sensei

Sensei (先生) és el terme japonès que designa un mestre o un doctor. Fora del Japó s'utilitza, sobretot, en el món de les arts marcials, el budisme zen i en la cultura otaku. Literalment sensei significa 'el que ha nascut abans', a partir dels caràcters kanji sen (先, 'abans') i sei (生, 'néixer', 'vida').
Segons els japonesos tradicionals se l'anomena així perquè l'única diferència que hi ha entre un alumne i un mestre és que aquest simplement ha nascut abans i per això pot ensenyar.
# Quadrangle Aino Planitia

El quadrangle Aino Planitia és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-46) inclou la porció de la superfície de Venus situada en latitud d'entre 25º a 50° S, i longitud entre 60º a 90° E.
Deu el seu nom a la Aino Planitia.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Aino Planitia, V-46
# Shopping and Fucking

Shopping and Fucking és una obra de teatre de 1996 del dramaturg anglès Mark Ravenhill. Es va estrenar en el Teatre de Finborough, Londres, en 1995. Va ser interpretada en 1996 en el teatre West End, Londres, abans d'embarcar-se en una gira local i internacional, coproduïda per la companyia teatral Out of Joint i el Teatre Royal Court.
Quan es va produir per primera vegada, Shopping and Fucking va rebre crítiques diverses. Alguns es van sorprendre per la temàtica sexual i violenta de l'obra, a més d'abordar temes com la drogoaddicció i la prostitució. Altres crítics van lloar l'humor negre de l'obra i la seva mescla de filosofies marxistes i sadistes. Al costat de Blasted de Sarah Kane, va ser la primera obra britànica d'un corrent conegut com a teatre In-yer-face en la dècada de 1990.

## Representacions teatrals

* Començt la gira internacional el 4 de febrer de 1998 protagonitzada per Ashley Artus, Stephen Beresford, Charlie Condou, Karina Fernandez i Ian Redford.
* 2 de febrer de 1998 - 17 de març de 1998 - New York Theatre Workshop. Dirigida per Gemma Bodinetz i Max Stafford-Clark. Torquil Campbell com Gary, Philip Seymour Hoffman com Mark, Jennifer Dundas Lowe com Lulu, Matthew Sussman i Brian i Justin Theroux com Robbie.
* 20-21 de maig de 2013 - The Victoria, Swindon. Dirigida per Peter Hynds i Sarah Lewis. Produïda per TS Theatre Productions. Protagonitzada per Ella Thomas com Lulu, David Paris Malham com Robbie, Pete Hynds com Mark, David John Phillips com Gary i Howard Trigg com Brian.
* 7 d'octubre-5 de novembre de 2016 - Lyric Hammersmith. Dirigida per Sean Holmes. Protagonitzada per Alex Arnold com Robbie, Ashley McGuire com Brian, David Moorst com Gary, Sam Spruell com Mark i Sophie Wu com Lulu.
* Maig de 1999. Representada en castellà al Teatro Alfil de Madrid. Dirigida per Nancho Novo i protagonitzada per Alexandra Fierro, Pablo Scola, Miguel Hermoso, José Luis Santos i Juan Díaz Pardeiro.

## Premis
### Premis de la Unión de Actores

| Any | Categoria | Persona | Resultat |
| 1999 | Millor interpretació secundària de teatre | Juan Díaz Pardeiro | Guanyador |

## Referències

* ↑ Shopping and Fucking play The Independent. Consultat el 21 de maig de 2017.
* ↑ Shopping and Fucking Drama Online. Consultat el 21 de maig de 2017.
* ↑ «Shopping and Fucking at The Cambridge Arts Theatre», 15-01-1998. [Consulta: 27 desembre 2018].
* ↑ «Shopping and Fucking». New York Theatre Workshop. [Consulta: 9 desembre 2018].
* ↑ Hischak, Thomas S.. American Theatre: A Chronicle of Comedy and Drama, 1969-2000. Oxford University Press, 8 febrer 2001, p. 416 [Consulta: 9 desembre 2018].
* ↑ «THEATER REVIEW; A Shocker That Aims To Preach». New York Times, 03-02-1998 [Consulta: 9 desembre 2018].
* ↑ Shopping & Fucking de Mark Ravenhill., El Cultural, 9 de maig de 1999
* ↑ Premios Unión de Actores 1999 a la web de la Unión de Actores
# Joost Susterman

Joost Susterman (Anvers, 1597 - Florència, 1681) fou un pintor i dibuixant d'origen flamenc establert a Itàlia i especialitzat en retrat cortesà. El seu art és una bona mostra de la simbiosi flamenca i italiana, que fou preludi de l'art retratista del s. XVIII.
Format a l'escola de William de Vos i, especialment, a l'estudi de París de Frans Pourbus el Jove abandonà aviat la seva terra d'origen per a instal·lar-se a Itàlia, concretament a Florència on estigué sota la protecció de la cort dels Mèdici. Allí es convertí en pintor de cambra d'alguns ducs i pogué estudiar l'obra d'artistes com Diego Velázquez o Pierre Mignard.
Partint de la tècnica retratística cortesana del seu antecessor, Bronzino (esquemes dels quals repeteix en obres com la Gran duquessa de Toscana, actualment conservada al Museu del Prado, les seves pintures evolucionaren cap a models més relaxats i on s'observa la influència del barroc primerenc, comparable en alguna mesura amb obres de Van Dyck a Gènova pels mateixos anys. Entre 1630 i 1650 es considera la seva etapa més madura. Els colors es tornen brillants i expansius, possiblement influenciat per la contemplació de la Venus d'Urbino de Tiziano.
A part dels retrats també realitzà obres de caràcter històric i mitològic. A Catalunya, per exemple, es pot trobar la seva pintura sobre el moment de l'encontre de la família de Darius davant d'Alexandre el Gran, obra actualment conservada a la Biblioteca Museu Víctor Balaguer de Vilanova i la Geltrú.

## Galeria d'imatges

* La família de Darius davant d'Alexandre el Gran
* Galileo Galilei
* Gran duquessa de la Toscana
* Leonor de Màntua

## Bibliografia

* «Joost Susterman». Enciclopèdia Catalana. [Consulta: 27 febrer 2014].
* «Justus Susterman». Museo Nacional del Prado. [Consulta: 27 febrer 2014].
# Font de Sampitot

La Font de Sampitot és una font barroca d'Os de Balaguer (Noguera) inclosa a l'Inventari del Patrimoni Arquitectònic de Catalunya.

## Descripció

És una edificació exempta de planta rectangular, amb l'interior cobert amb volta de canó i teulada a dues aigües.
El coronament de la façana, amb un frontis de forma triangular, és rematat per una figura de neptú o Sampitot, flanquejada per dos gerros amb motius florals als extrems de la base.
Han desaparegut els antics abeuradors dels animal, però existeixen uns bancs laterals als costats de la font.
La construcció segueix la mateixa tipologia que les fonts de Bellpuig de les Avellanes i Castelló.

## Història

La construcció d'aquesta font és del segle xviii. Sampitot fou construïda amb l'ajuda i l'entusiasme de tots els veïns del poble. Antigament era lloc de reunió, o "lloc social" on es trobaven els habitants d'Os quan anaven a buscar aigua.

## Referències

* 1 2 3 4 5 «Font de Sampitot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Línia evolutiva de Vulpix

Vulpix (ロコン, Rokon) i Ninetales (キュウコン, Kyukon) són dues espècies de Pokémon que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Vulpix

Vulpix és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i evoluciona a Ninetales. Té una forma d'Alola que és de tipus gel.

## Ninetales

Ninetales és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i evoluciona de Vulpix. Té una forma d'Alola que és de tipus gel i tipus fada. El seu disseny es basa en la guineu de nou cues de les mitologies de l'Àsia oriental.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Luo, 2021, p. 314.

## Bibliografia

* Luo, L. The Global White Snake (en anglès). University of Michigan Press, 2021. ISBN 9780472038602.

## Enllaços externs

* Web oficial de Pokémon
* Vulpix a Bulbapedia (anglès)
* Ninetales a Bulbapedia (anglès)
Espècies de Pokémon :
# Silahdar Hamza Mahir Paixà

Silahdar Hamza Mahir Paşa (Develi Kara Hisar 1727/1728-Gal·lípoli 1768) fou un gran visir otomà fill d'un terratinent anomenat Mehmet.

## Biografia

Va començar una carrera administrativa en la qual va progressar ràpidament i va esdevenir favorit del príncep Mustafà i quan aquesta va pujar al tron com Mustafà III el 20 d'octubre de 1747, el va nomenar el seu sihladar (que va incorporar al seu nom), i poc després li va donar el rang de visir (juny de 1758) i el va prometre a una princesa de nom Hibet Allah la qual no obstant va morir quatre anys després (juliol de 1762). Va exercir diversos governs a llocs variats de l'imperi (almenys dotze governs entre 1759 i 1768); va caure temporalment en desgràcia el 1765 sent desterrat a Dimetoka i perdent el seu rang, però va recuperar aquest i el favor reial al cap de pocs mesos. El 1766 fou nomenat governador d'Egipte i va entrar en conflicte amb els amirs mamelucs i Ali Bey (shaykh al-balad) sent expulsat del país l'abril de l'any següent. Després fou nomenat governador d'Anadolu.
El 1768 el sultà va decidir trencar amb Rússia; el gran visir Muhsinzade Mehmed Pasha i el Shaykh al-Islam s'hi van oposar, i el primer fou destituït el 7 d'agost de 1768 i l'incondicional Salihdar Hamza Pasha nomenat al seu lloc el 3 de setembre. Seguint ordes del sultà va fer aprovar pel consell un ultimàtum a Rússia el 4 d'octubre i quan el resident rus Obreskow va refusar els seus termes, fou empresonat a Yedikile (6 d'octubre). Va esclatar la guerra però el gran visir fou revocat el 17 d'octubre de 1768 abans de l'inici efectiu de les hostilitats, probablement per instigació del kan de Crimea, i oficialment par haver patit un atac de demència.
Fou nomenat governador de Creta però va morir de camí, a Gal·lípoli, a finals d'octubre de 1768.

## Bibliografia

I. Hakki Uzunçarsılı, Osmali tarihiu, Ankara 1956
Gran visir otomà :
# Puntius shalynius

Puntius shalynius és una espècie de peix cipriniforme de la família dels ciprínids.

## Morfologia

Els mascles poden assolir els 6 cm de longitud total.

## Distribució geogràfica

Es troba a Assam i Meghalaya (Índia).

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yazdani, G. M. & Talukdar. 1975. A new species of Puntius (Cypriniformes: Cyprinidae) from Khasi and Jaintia Hills (Meghalaya), India. Journal of the Bombay Natural History Society v. 72 (pt 1): 218-221.
# Arcynopteryx

Arcynopteryx és un gènere d'insectes plecòpters pertanyent a la família dels perlòdids.

## Hàbitat

En els seus estadis immadurs són aquàtics i viuen a l'aigua dolça, mentre que com a adults són terrestres i voladors.

## Distribució geogràfica

Es troba a Euràsia i Nord-amèrica (el Canadà -Alberta, la Colúmbia Britànica, els Territoris del Nord-oest, Nunavut, Saskatchewan i el Yukon- i els Estats Units -Alaska, Colorado, Maine, Michigan, Montana, Nou Hampshire, Nova York i Wyoming-).

## Taxonomia

* Arcynopteryx altaica (Zapekina-Dulkeit, 1957)
* Arcynopteryx amurensis (Zhiltzova & Levanidova, 1978)
* Arcynopteryx compacta (McLachlan, 1872)
* Arcynopteryx jezoensis (Okamoto, 1912)
* Arcynopteryx sajanensis (Zapekina-Dulkeit, 1957)

## Referències

* ↑ Klapálek, 1904. Rozpr. Ceské. Akad. 13(17):7. «Rozpravy České akademie věd a umění: (Mathematicko-přírodovědecká). - Česká akademie věd a umění. II. Třída - Google Llibres». [Consulta: 7 octubre 2012].
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ GBIF (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ NatureServe Arxivat 2009-04-22 a Wayback Machine. (anglès)
* ↑ Perlidae Species Listing (anglès)
* ↑ Flyfishing Entomology - North American Stoneflies (anglès)
* ↑ Global Species Arxivat 2016-03-03 a Wayback Machine. (anglès)
* ↑ Catalogue of Life (anglès)
* ↑ BioLib (anglès)
* ↑ Arctos (anglès)
* ↑ Encyclopedia of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill, Nova York: 389-393.
* Klapálek, 1912. Coll. Zool. Selys. 4(1):13.
* Ricker, 1943. Ind.Univ.Pub.Sci.Ser. 12:104, 105, 110.
* Ricker, 1952. Ind.Univ.Pub.Sci.Ser. 18:64, 68.
* Illies, 1966. Das Tierreich 82:351.
* Zwick, P., 1973. Das Tierreich 94:223, 224, 415.
* Lillehammer, 1988. Fauna Entomological Scandinavica 21:42, 61.

## Enllaços externs

* Troutnut.com (anglès)
* PESI (anglès)
# José Marcelo Ferreira

José Marcelo Ferreira, més conegut com a Zé Maria (Oeiras, 25 de juliol de 1973) és un exfutbolista brasiler, que ocupava la posició de defensa.

## Trajectòria

Inicia la seua carrera en diversos clubs brasilers, com la Portuguesa o el Clube de Regatas do Flamengo. Després de destacar al Sociedade Esportiva Palmeiras, marxa a Europa per jugar amb la Parma FC italiana, que el cedira a dos clubs brasilers: Vasco da Gama i Cruzeiro.
De nou a Itàlia, recala a la Perugia Calcio, on roman quatre temporades, en les quals suma 164 partits i 16 gols. El 2004, la Perugia perd la categoria i el brasiler recala al FC Inter de Milà. Al conjunt milanés hi roman dues temporades, tot i que en la segona només juga vuit partits. La temporada campanya 06/07 marxa al Llevant UE, de la primera divisió espanyola.
El gener del 2008 i després de diversos acords fallits amb clubs anglesos, hi retorna a la Portuguesa, equip en el qual milita fins al mes d'agost d'eixe any. Fitxa llavors pel A.S.D. Città di Castello, un modest equip amateur de la lliga Eccellenza Umbria.

## Selecció

Zé Maria ha estat internacional brasiler en 43 ocasions, tot marcant dos gols. Ha participat en la Copa Amèrica de 1997, en la Copa Confederacions de 1997 i 2001 i a la Copa d'Or de la Concacaf de 1996 i 1998.
Amb la selecció olímpica va guanyar la medalla de bronze als Jocs Olímpics d'Atlanta de 1996.

## Referències

* ↑ Zé Maria snubs Sheffield contract
* ↑ «From A to Eccellenza: Football greats who play for fun» (en italian). La Stampa, 29-08-2008 [Consulta: 29 agost 2008]. Arxivat 2012-08-03 at Archive.is «Còpia arxivada». Arxivat de l'original el 2012-08-03. [Consulta: 7 febrer 2010].

## Enllaços externs

* Fitxa del jugador Arxivat 2008-09-26 a Wayback Machine.
# Formóssovo

Formóssovo (en rus: Формосово) és un poble de l'óblast de Saràtov, a Rússia, segons el cens del 2010 tenia 11 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Serra de Carrassumada

La Serra de Carrassumada és una serra situada al municipi de Torres de Segre a la comarca del Segrià, amb una elevació màxima de 223,4 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Puntius terio

Puntius terio és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba al Pakistan, l'Índia, Bangladesh i Myanmar.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Línia evolutiva de Cranidos

Aquesta línia evolutiva de Pokémon inclou Cranidos i Rampardos.

## Cranidos

Cranidos és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i evoluciona a Rampardos.

## Rampardos

Rampardos és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus roca i evoluciona de Cranidos.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Cranidos a Bulbapedia (anglès)
* Rampardos a Bulbapedia (anglès)
Espècies de Pokémon :
# Arthur Thistlewood

Arthur Thistlewood (Tupholme, Lincolnshire, 1770 — Londres, 1 de maig de 1820) fou un revolucionari anglès. Influït per les idees de la Revolució Francesa, intentà d'estendre l'agitació revolucionària i els ideals republicans. El 1820 va projectar un atemptat contra tots els membres del govern britànic anomenat el complot de «Cato Street» però fou delatat i executat.
La conspiració de Cato Street es va produir el 22 febrer de 1820 quan Thistlewood amb un petit grup de Spenceans van decidir, a instàncies de l'agent de policia George Edwards, assassinar al gabinet britànic en un sopar l'endemà, organitzat per un comte. El grup es va reunir en un loft a la zona de Marylebone, Londres, on els agents de policia van detenir els conspiradors. Edwards, un espia de la policia, havia inventat la història del sopar. Thistlewood va ser declarat culpable de traïció per la seva participació en la conspiració de Cato Street i, juntament amb els altres conspiradora John Thomas Brunt, William Davidson, John Richard Ings i Tidd, va ser penjat i decapitat públicament fora de la presó de Newgate l'1 de maig de 1820.

## Referències

* ↑ «Arthur Thistlewood». Gran Enciclopèdia Catalana. Barcelona: Grup Enciclopèdia Catalana.
* ↑ Execution of Thistlewood, Brunt, Ings, Tidd and Davidson.
# Shōrei-ryū

Shōrei-ryū (昭霊流) és un terme usat per referir-se l'estil de karate naha-te d'Okinawa. Shōrei-ryū significa "l'estil de la inspiració".
El shōrei-ryū és un estil que va ser inicialment influenciat pel shuri-te. Actualment d'aquest estil han nascut dos altres, un el goju-ryu fundat per Chojun Miyagi i l'altre l'uechi-ryu, fundat per Kanbun Uechi.

## Enllaços externs

* International Shōrei Martial Arts Academy Arxivat 2021-02-26 a Wayback Machine.